ફેકિંગ ન્યૂઝ અને ઓનિયન જેવી વેબસાઈટ પર પ્રકાશિત થતા લેખ ઘોષિત રૂપથી મજાક ઉડાવવા માટે જ હોય છે. તેના વાસ્તવિક તથ્યો સાથે કોઈ જ સંબંધ નથી હોતો. બની શકે તે કોઈ તાજી જ ઘટના પર તે આધારિત હોય. અમેરિકામાં રાષ્ટ્રપતિની ચૂંટણી દરમિયાન કેનેડાની આવી જ એક વેબસાઈટે મજાક ચલાવી કે, જો ટ્રમ્પ ચૂંટણી જીતી જશે તો ઓબામા અમેરિકા છોડી કેનેડામાં વસી જશે. આ મજાકને એક અમેરિકન યુવકે પોતાના પોર્ટલ પર સમાચાર રૂપે ચલાવી અને કેનેડામાં વસવાની પૂછતાછ માટે અમેરિકનોને ઇમિગ્રેશન પોર્ટલ પર ભારે ધસારો થયો હતો.